BASES DE AXUDAS PARA LIBROS DE TEXTO E MATERIAL ESCOLAR–CURSO 2016/2017
ADMINISTRACIÓN LOCAL — Municipal — Caldas de Reis (Subvencións, 02/11/2016)

As axudas ó estudio contémplanse como unha prestación social no marco das Axudas de Emerxencia Social polo seu carácter extraordinario e finalista. As presentes bases reguladoras para a concesión de Axudas municipais ao estudio para o curso académico 2016/2017 con destino a familias en situación de dificultade socio-económica, ten a seguinte base normativa: A finalidade desta convocatoria é potenciar as condicións de igualdade no acceso ao ensino público a todos os nenos e nenas empadroados/as no concello de Caldas de Reis, evitando desigualdades derivadas da situación económica e/ou social das súas familias, e apoiando as economías familiares máis precarias. Regular o procedemento da concesión de axudas ás familias con dificultades socioeconómicas, que teñan os seus fillos/as matriculados nos Centros Escolares de Caldas de Reis ou nas Escolas Unitarias e cursen o segundo ciclo de educación infantil. A prestación consiste nunha axuda económica de pago único, destinada a afrontar os gastos derivados da adquisición de libros e texto e material escolar (cadernos, pinturas, mochilas,…), cunha contía de 80 € por menor. As axudas a abonar, estarán en función do gasto realizado e xustificado, dando lugar, se é o caso, a unha minoración da contía inicialmente concedida. Estas axudas son compatibles con outras subvencións ou axudas para a mesma finalidade, procedentes de organismos públicos ou privados, sempre que as axudas concorrentes non superen o custo dos materiais subvencionados. Poderán ser beneficiariarios/as destas axudas as familias empadroadas no Concello de Caldas de Reis que teñan menores ao seu cargo, matriculados no curso escolar 2016/2017, nos Centros Escolares do término municipal de Caldas de Reis ou nas Escolas Unitarias, na segunda etapa de educación infantil (de 3 a 5 anos) para axudas de material escolar. O orzamento destinado a este programa é de 2.500,00 €, con cargo á partida 2310 482.00 do orzamento municipal prorrogado e vixente neste exercizo. As axudas reguladas nas presentes bases son compatibles con outras achegas, sempre que o montante global da totalidade das axudas concedidas e/ou percibidas para a mesma finalidade non superen o custo económico do obxecto subvencionado.1.—A unidade familiar, deberá estar empadroada e ter residencia efectiva no concello de Caldas de Reis.2.—Estar matriculado/a ou ter reserva de matrícula para o curso 2016/2017, nos centros escolares públicos deste concello nos ciclos de educación infantil.3.—Convivir na unidade familiar os alumnos e alumnas para os/as que solicitan axuda.4.—Que a unidade familiar non supere os límites económicos establecidos: no 125% do SMI para dúas persoas, incrementándose nun 25% para cada membro adicional: Considérase UNIDADE FAMILIAR a formado polo pai, nai, titor ou persoa encargada da garda e protección do menor, e os fillos solteiros do/a solicitante, menores de 26 anos que convivan no domicilio familiar ata a data de publicación da presente convocatoria. Situación de separación transitoria motivadas por razón de estudo, traballo, tratamentos médicos ou circunstancias similares, non rompe a convivencia a estes efectos. No caso de divorcio ou separación legal dos pais, non se considera membro computable aquel que non vive no domicilio, agás no supostos de custodia compartida que se incluirán ambos proxenitores dentro do cómputo anual. Nos supostos de acollemento familiar, aplicaranse os mesmos criterios á familia de acollida. Considéranse INGRESOS NETOS, os ingresos totais da unidade familiar descontando o alugamento da vivenda ou cotas dos gastos da hipoteca da mesma (primeira vivenda), sen que estes superen os 350,00 €/mes. A efectos de valoración de ingresos teranse en conta todos os obtidos, de calquera procedencia: salario, pensións, prestacións, rendas, etc tanto de carácter fixo como eventual. A efectos de cómputo, valorarase os ingresos obtidos no primeiro semestre do 2016 (de xaneiro a xuño). a) Situación económica (ata 20 puntos) Ingresos da unidade familiar: b) Nº de membros da Unidade Familiar: por cada membro que compoña a unidade de convivencia 1 puntos por cada un deles. c) Nª de membros da Unidade familiar cursando estudos no presente curso académico: 3 puntos por cada fillo. d) Problemática Social: d.1.—Situación de desemprego de 1 proxenitor: 4 puntos Situación de desemprego dos 2 proxenitores: 8 puntos. d.2.—Familias beneficiarias de RISGA, programa de alimentos, inclusión social.: 5 puntos d.3.—Familias incluidas no programa de educación familiar: 5 puntos d.4.—Familias monoparentais: 5 puntos d.5.—Familias na que algún membro teña unha discapacidade en grao igual ou superior ao 65% ou estea valorado como persoa dependente en calquera dos graos establecidos segundo a Lei 39/2009, de 14 de decembro: 5 puntos As solicitudes para concesión das axudas reguladas nas presentes bases deberán conter a seguinte documentación: As bases reguladoras publicaranse no Boletín Oficial da Provincia de Pontevedra (BOPP) e se remitirá a convocatoria á Base Nacional de Subvencións (BDNS), que será quen lle dé traslado ao BOPP do extracto desta, sen prexuízo da súa inserción na páxina web e no taboleiro de anuncios do Concello O prazo para a presentación da solicitude se inicia coa publicación do extracto da convocatoria no Boletín Oficial de la Provincia de Pontevedra. As solicitudes deberán presentarse no prazo de 10 días hábiles a contar desde o seguinte á publicación do EXTRACTO da convocatoria no BOP. Non se admitirán solicitudes fora de prazo. O procedemento de concesión tramitarase en réxime de concorrencia competitiva. A concesión das axudas realizarase mediante valoración das solicitudes presentadas de acordo cos criterios de valoración previstos, procedendo a conceder as axudas segundo importe solicitado (co límite previsto nas bases) respectando a orde de prelación. Excepcionarase o requisito de fixar unha orde de prelación entre as solicitudes presentadas que reúnan los requisitos establecidos cando, en atención ao número as mesmas e importe solicitado, non sexa necesario realizar a comparación e prelación das solicitudes presentadas por existir crédito orzamentario suficiente. Unha vez rematado o prazo de presentación das solicitudes, estas serán avaliadas pola traballadora social do Concello (instructora do procedemento), de conformidade cos criterios de avaliación que figuran nesta bases. Unha vez avaliadas as solicitudes, o órgano colexiado composto pola Concelleira delegada de Benestar social e dous traballadores dos servizos sociais municipais, deberá emitir informe no que se concrete o resultado da avaliación efectuada. A instrutora do procedemento, á vista do expediente e do Informe do órgano colexiado proporá a Lista de Beneficiarios/as ao órgano competente para resolver. A resolución de concesión ditarase nun prazo máximo de dos meses a contar desde a data de publicación do extracto da convocatoria no BOP. A concesión notificarase aos nos dez días seguintes a ditarse a resolución. Os beneficiais das achegas disporán dun prazo de dez días para a súa aceptación, transcorrido o cal sen manifestación expresa entenderase tácitamente aceptada. As axudas concedidas serán abonadas directamente aos beneficiarios que escollan a modalidade de pago directo. Noutro caso procederase a entrega duns vales conformados polos servizos sociais municipais e canxeables nas librerías do Concello adheridas ao programa, un prazo máximo de 1 mes a contar desde a entrega do vale. O pago do Concello as libraría efectuarase unha vez se achegue por estas factura detallada con cumprimento dos requisitos esixidos. Os beneficiarios das axudas en modalidade de pago directo deberán presentar conta xustificativa da aplicación efectiva da subvención, de conformidade co seguinte: Para os suposto de pago delegado non será necesario a achega de conta xustificativa polo beneficiario da achega xa que a factura será presentada directamente ao Concello polas librerías adherida ao programa. As facturas identificarán ao beneficiario da axuda co detalle do material subministrado. Son causas de reintegro da subvención, xunto cos intereses de demora correspondentes desde o momento do seu pago, as establecidas no Título II da Lei 9/2007, de 13 de xuño, de Subvencións de Galicia. De acordo co disposto na Lei orgánica 15/1999, de 13 de decembro, de protección de datos de carácter persoal, infórmase de que os datos de carácter persoal que se faciliten na participación do presente procedemento serán incorporados nun ou varios ficheiros, cuxo responsable é o Concello de Lalín, con domicilio en Praza de Galicia, s/n -Lalín- Pontevedra, onde se poderán exercitar en todo momento os dereitos de acceso, rectificación, cancelación e, se é o caso, o de oposición. Mediante a participación no presente procedemento, os titulares dos datos persoais facilitados consenten expresamente o seu tratamento coa finalidade de levar a cabo a tramitación deste procedemento. As persoas beneficiarias das subvencións quedarán sometidas ás responsabilidades e ao réxime sancionador establecidos na Lei 38/2003, de 17 de novembro, Xeneral de Subvencións, na Lei 9/2007, de 13 de xuño, de Subvencións de Galicia e demais normativa concordante. Para os supostos non previstos nas presentes bases serán de aplicación as normas incluídas nas Bases de Execución do Orzamento do Concello de Caldas de Reis, Ordenanza Xeral de Subvencións do concello de Caldas de Reis, Lei 9/2007, de 13 de xuño, de Subvencións de Galicia e na Lei 38/2003, de 17 de novembro, Xeral de Subvencións En Caldas de Reis. Documento asinado dixitalmente